b'\n_START_ARTICLE_\nBirut\xc4\x97 Aleknait\xc4\x97\n_START_PARAGRAPH_\nBirut\xc4\x97 Aleknait\xc4\x97 (g. 1950 m. bir\xc5\xbeelio 19 d. Sidn\xc4\x97juje, Australija) \xe2\x80\x93 chorved\xc4\x97.\n_START_SECTION_\nBiografija\n_START_PARAGRAPH_\nMok\xc4\x97si vidurin\xc4\x97je mokykloje, 1963\xe2\x80\x931970 m. priva\xc4\x8diai pas Wallis Emmerson-Handley mok\xc4\x97si skambinti fortepijonu \xe2\x80\x93 baigiamuosius egzaminus i\xc5\xa1laik\xc4\x97 Sidn\xc4\x97jaus konservatorijoje, savaranki\xc5\xa1kai i\xc5\xa1moko diriguoti._NEWLINE_1966\xe2\x80\x931968 m. priva\xc4\x8diai mok\xc4\x97si groti klarnetu, o 1969\xe2\x80\x931972 m. studijas t\xc4\x99s\xc4\x97 Sidn\xc4\x97jaus konservatorijoje. 1974\xe2\x80\x931978 m. \xc5\xa1ioje konservatorijoje studijavo dainavim\xc4\x85. 1970\xe2\x80\x931981 m. dirbo Sidn\xc4\x97jaus banke, nuo 1982 m. Sidn\xc4\x97jaus sveikatos draudimo kompanijos \xe2\x80\x9eHCF" darbuotoja._NEWLINE_Nuo 1982 m. Sidn\xc4\x97jaus lietuvi\xc5\xb3 choro \xe2\x80\x9eDaina\xe2\x80\x9c meno vadov\xc4\x97 ir dirigent\xc4\x97 (nuo 1987 m. jai talkina J. Ankus). Choras rengia koncertus, gieda ba\xc5\xbeny\xc4\x8diose, dalyvauja Australijos lietuvi\xc5\xb3 tradicin\xc4\x97se dain\xc5\xb3 \xc5\xa1vent\xc4\x97se ir kituose tautiniuose renginiuose. 1987 m. gruod\xc5\xbeio 6 d. metiniame koncerte \xe2\x80\x9eDaina" atliko 11 dain\xc5\xb3 (dirigavo B. Aleknait\xc4\x97 ir J. Ankus, akompanavo B. Kiveris)._NEWLINE_1989 m. baland\xc5\xbeio 23 d. \xe2\x80\x9eDainos\xe2\x80\x9c koncerte dalyvavo dainininkas i\xc5\xa1 Lietuvos D. Sadauskas, su choru atlik\xc4\x99s S. \xc5\xa0imkaus harmonizuot\xc4\x85 liaudies dain\xc4\x85 \xe2\x80\x9eOi, kas sodai\xe2\x80\x9c ir \xc5\xaadrio dain\xc4\x85 i\xc5\xa1V. Klovos operos \xe2\x80\x9ePil\xc4\x97nai\xe2\x80\x9c (dirigavo B. Aleknait\xc4\x97, akompanavo B. Kiveris). 1989 m. lapkri\xc4\x8dio 30 d. \xe2\x80\x9eDaina" dalyvavo susitiki \xe2\x80\x93 me \xe2\x80\x93 koncerte su P. Matai\xc4\x8dio vadovaujamu folkloro ansambliu, atvykusiu i\xc5\xa1 Lietuvos._NEWLINE_B. Aleknait\xc4\x97 \xe2\x80\x9eDainos\xe2\x80\x9c chorui dirigavo daugelyje koncert\xc5\xb3 ir per pamaldas ba\xc5\xbeny\xc4\x8diose, Australijos lietuvi\xc5\xb3 dain\xc5\xb3 \xc5\xa1vent\xc4\x97se, 1994 m. I Pasaulio lietuvi\xc5\xb3 dain\xc5\xb3 \xc5\xa1vent\xc4\x97s dienomis Sidn\xc4\x97jaus \xe2\x80\x9eDainos" chorui dirigavo Vilniuje, Kaune ir Trakuose._NEWLINE_1972 m. dalyvavo II Pasaulio jaunimo kongrese JAV, atstovaudama Sidn\xc4\x97jaus ateitinink\xc5\xb3 jaunimui. Ji dabar teb\xc4\x97ra Sidn\xc4\x97jaus lietuvi\xc5\xb3 tautini\xc5\xb3 \xc5\xa1oki\xc5\xb3 ansamblio \xe2\x80\x9eS\xc5\xabkurys\xe2\x80\x9c dalyv\xc4\x97. \xe2\x80\x9eDainos" chor\xc4\x85 pareng\xc4\x97 1998 m. II Pasaulio lietuvi\xc5\xb3 dain\xc5\xb3 \xc5\xa1ventei Vilniuje.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'